Efter Sovjetunionens kollaps i 1991 blev Finland fritaget for de sidste restriktioner, som landet var blevet pålagt ved Paris Fredsaftalen i 1947. Den finsk-sovjetiske aftale om venskab, samarbejde og gensidig assistance (og restriktionerne inkluderet heri) blev annulleret, men Finland anerkendte Rusland som arvtager efter USSR og var hurtig til at indgå bilaterale aftaler, som reallokerede sovjetisk gæld.